เจ้าของร้านน่ารักและเป็นกันเองมากครับ มาถึงร้านประมาณ 3 โมงซึ่งเป็นช่วง Break ของทางร้าน แต่ก็ยังได้รับการต้อนรับและแนะนำเมนูเป็นอย่างดี

สั่งอาหาร 3 อย่าง
1. สปาเก็ตตี้เบคอนผัดพริกแห้ง - อันนี้ชอบมากครับ เส้นเหนียวนุ่ม รสชาติกำลังดี ทีเด็ดคือเบคอนเป็นชิ้นๆที่ทอดกับแป้ง กรอบนอกนุ่มใน ไม่แข็งเป็นแผ่นๆเหมือนที่เจอส่วนใหญ่ แนะนำเลยครับ
2. สลัดอกเป็ดทอดซอสไวน์แดง - จานนี้อกเป็ดทอดชิ้นใหญ่ หนา มาพร้อมผักสลัดและมะเขือเทศชิ้นโต ซอสไวน์แดงหอมหวานอมเปรี้ยว แต่รสหวานโดดเด่นไปนิดนึง
3. พิซซ่าเบคอน - เป็นอีกจานที่ถูกใจครับ พิซซ่าแป้งพาย หอม มันและ บางกรอบ รสชาติกลมกล่อม บนเมนูเห็นมีหน้าชีส หน้าแฮมไก่ และหน้าเบคอน เลือกเป็นหน้าเบคอนมา และไม่ผิดหวังเลยครับ

เช็คบิลทั้งหมด 530 บาท ออกจากร้านอย่างแฮปปี้ครับ
แนะนำเพื่อนๆไปทานครับ